2011ko Zinemaldiko irabazleak, gaur gauean eitb.com-en zuzenean
Eitb.comek sari banaketa eskainiko du streamingaren bidez, zuzenean, 20:30etatik aurrera. Aurtengo edizioari amaiera emango diogu gaur gauean eta, faborito argirik gabe, kiniela guztiak zabalik daude.
2011ko Zinemaldiaren azken txanpan gaude eta gaur gauean Kursaalean izango den itxiera ekitaldian 59. edizioaren irabazleen izenak emango dituzte jakitera. Eitb.comek sari banaketaren emanaldia zuzenean eskainiko du, 20:0etatik aurrera.
Aurtengo edizioa favorito argirik gabe amaituko da. Kiniela guztiak zabalik egonda, Kore-eda zuzendari japoniarraren Kiseki (Nahi nuke), Itsaso urdin sakona Terence Davies britainiarraren lana eta Bakerik ez gaiztoentzat Enrique Urbizuren azken pelikula dira gehien errepikatzen diren izenak. Bidegabeko mundua lan greziarra eta Rampart estatubatuarra ere zerrendetan daude.
Gizonezkoen aktorerik onenaren atalean, Urbizuren lanak ere eman dezake zeresana, Jose Coronadok bertan egindako lanagatik. Aktore espainiarraren Santos Trinidad polizia heterodoxoak, dena den, lehiakide gogorra izango du aurrean: Woody Harrelson. Azken honek ere poliziarena egin du, Rampart pelikulan. Emakumezkoen artean, gauzak zertxobait argiago omen daude, Maria Leon aktoreak zirrara eragin baitu Ahots lokartua Benito Zambranoren azken pelikulan.
Informazio gehiago:Eitb: 2011ko Zinemaldiko irabazleak, gaur gauean eitb.com-en zuzenean